Йовґен Медєши

Плакета Союзу за воспитанє и защиту дзецох Войводини (1972),

Искри култури КПЗ Войводини (1974),

Зарї култури КПЗ Кула (1987), 

Октоберска награда Месней заєднїци Руски Керестур, 

Орден роботи зоз стриберним венцом (1977), 

Стриберна плакета АРТ „Дядя” за 25-рочну театралну роботу,

Памятна плакета Майских дзецинских бавискох у Бечею
Йовґен Медєши (*11. фебруар 1923—†29. новембер 2008.) просвитни роботнїк, ґлумец и режисер–аматер.
 Биоґрафия 
alt=Йовґен Медєши и Михайло Макай|мини|367x367п|Йовґен Медєши и Михайло Макай на школованю у Ужгородзе 1943. року
Йовґен Медєши ше народзел у Руским Керестуре 11. фебруара 1923. року. Його оцец Дюра, и мац Ирина, народзена Киш мали, окрем нього, ище єдного сина Владу и штири дзивки - Ирину, Леону, Марию и Ксению. Основну школу закончел у своїм валалє. Нїзшу ґимназию з малу матуру Йовґен Медєши закончел у Вараждинє, а три класи висшей ґимназиї у Заґребе. Бивал у интернату Крижевского владичества. Штварту класу ґимназиї з вельку матуру закончел у Ужгородзе. После велькей матури успишно положел испит за дзияко–учителя школского 1943./44. року. Уж 13. новембра 1944. року, три тижнї после ошлєбодзеня Керестура од фашистичного окупатора, Йовґен Медєши ступел до служби на длужносц учителя у основней школи у своїм валалє. Єден час бул, од 1944. по 1947. рок, и управитель основней школи. 1947. року пошол на одслуженє воєного року а кед ше врацел та робел у тедишнєй нїзшей ґимназиї. Потим, по другираз млади учитель окончовал длужносц директора, тераз у шеґертскей школи, одкаль ше врацел же би ознова робел як учитель у основней школи у Руским Керестуре.
alt=Активисти у спорту Руского Керестура 1943/44. року|мини|370x370п|Активисти у спорту Руского Керестура 1943/44. року: стоя, з лїва, Дюра Варґа, Єфрем Колєсар, Евґений Джуня, Яким Олеяр, Юрай (Дюра) Сеґеди. Шедза, з лїва, Йовґен Медєши, Яким Сабадош, Ириней Тимко, Цап, Йовґен Планчак.
Учитель Йовґен Медєши ше трудзел же би дзеци у настави цо лєпше звладали наставну материю на мацеринским руским язику та робел на прекладню учебнїкох зоз сербского на руски язик. Вон бул рецензент велїх школских учебнїкох, а бул и автор читанки на руским язику за другу класу.

Перше ше почал занїмац аматерски зоз спортом (1938–1956) и постал єден з найлєпших фодбалерох у Спортским клубе Русин у Руским Керестуре, а ґу тому бул и добри бавяч столного тенису.  

Йовґен Медєши бул у малженстве зоз Любицу родз. Гарди. Мали двох синох, Евґения и Павла.

 Найлєпши режисер дзецинских театралних фалатох 

До театралней дїялносци Йовґена Медєша завербовал Петро Ризнич Дядя уж у юнию 1945. року. Бавел у Ризничовей комедиї Франтовнїца. Була то перша театрална представа у Руским Керестуре после ошлєбодзеня. Под час бавеня у тей представи Йовґен блїжей упознал свою будуцу супругу Любицу Гардийову, учительку, котра тиж була талантована ґлумица. Обидвойо постали стаємни члени Аматерского театра у Руским Керестуре, котри основал Петро Ризнич Дядя 1949. року.

Йовґен Медєши почал режирац 1951. року зоз старшима ґлумцами, алє ше 1959. року опредзелєл лєм на театралну роботу зоз школскима дзецми. У периодзе 1959–1969 з дзецми поставел 8 театрални фалати. Од 1970. року ше уключел до роботи з дзецми у рамикох Керестурскей сцени Аматерского руского театра Дядя. У тим театре у периодзе 1970–1985 поставел на сцену 11 театрални фалати зоз котрима наступал на Драмским мемориялу Петра Ризнича Дядї у Руским Керестуре. Од 1971. та по конєц 1975. кажди рок ше його театрални фалати пласовали на Майски дзецински бависка у Бечею, закончуюцу смотру покраїнского уровня, дзе на два заводи завжал перше место и достал два награди за режию. Остатнїраз Йовґен Медєши там наступел 1982. року на 25. ювилейних Бавискох и теди му уручена памятна плакета. Достал и Майску награду Скупштини општини Кула (1969), Плакету Союзу за воспитанє и защиту дзецох Войводини (1972), Искри култури КПЗ Войводини (1974), Зарї култури КПЗ Кула (1987), Октоберску награду Месней заєднїци Руски Керестур, Орден роботи зоз стриберним венцом (1977) и Стриберну плакету АРТ Дядя за 25–рочну театралну роботу. До пензиї пошол 1984. року.  

Йовґен Медєши умар у Руским Керестуре 29. новембра 2008. року, а поховани є 30. новембра спомнутого року на керестурским теметове.

 Ґлумел у тих театралних фалатох: 
Рок  Автор  Театрални фалат  Дзе 1945. П. РизничФРАНТОВНЇЦА у Р. Керестурe 1949. Ф. А. Костенко РОБОТНЇЦИ <div style="text-align: center;"> „ 1951.  Б. НушичШВЕТ <div style="text-align: center;"> „

Режирал тоти театрални фалати 
Рок Автор Театрални фалат    Дзе 1951. Б. Нушич  ШВЕТ  у Руским Керестуре 1959. Злата Коларич Кишур  ШМЕЛИ МИЩОК И ПУСТОЛОВНИ ВИТЯЗОВЕ <div style="text-align: center;"> „ 1961.   ЧЕРВЕНЕ МЕДВЕДЖЕ	   <div style="text-align: center;"> „ 1963. Младен Широла
  ДЛУГОКИ, БРУХАТИ И ОКАТИ  <div style="text-align: center;"> „ 1965. Воїн Дюрдєвич  ПОПРИК  <div style="text-align: center;"> „ 1966.   ЧАРИВНИ КВИТОК	  <div style="text-align: center;"> „ 1967. Х. К. Андерсен  ДЗИВЧЕ ЗОЗ ШИРКАМИ	  <div style="text-align: center;"> „ 1969. Воймил Рабадан  ГАЙДИ  <div style="text-align: center;"> „ 1969.   ТРОЙО МУДРИ ПРАШАТА  <div style="text-align: center;"> „ 1970. С. Ихалков–Л. Фаркаш  ТРОЙО ПРАШАТКА И ВОВК  <div style="text-align: center;"> „ 1971.   ДОЖИЦА ТРОЇХ ПРАШАТОХ	  <div style="text-align: center;"> „ 1972. Злата Коларич Кишур  ШМЕЛИ МИЩОК И ПУСТОЛОВНИ ВИТЯЗОВЕ <div style="text-align: center;"> „ 1972. Єне Шипош  ЯВОРИК  <div style="text-align: center;"> „ 1974. Владимир Голдфелд  АНТОШКА, ТОШКА И ЛЄВ  <div style="text-align: center;"> „ 1975. Юхим Чеповецки  КОТУЛЬКО, МЕГУЛЬКО И НЄТАК	  <div style="text-align: center;"> „ 1981. Борислав Мркшич  ЗЛАТНИ ЗУБ  <div style="text-align: center;"> „ 1982. Оскар Даниєл Батек  СКАЗКА О БУКВОХ	  <div style="text-align: center;"> „ 1983. Мирослав Настасиєвич  НЄЛАПШНИ ШАРКАНЬ	  <div style="text-align: center;"> „ 1984. Ханс Кристиян Андерсен ДЗИВЧЕ ЗОЗ ШИРКАМИ  <div style="text-align: center;"> „ 1985. Ладислав Лукнар ШПИВАНКА ЗА ПРИНЦЕЗУ   <div style="text-align: center;"> „

 Ґалерия 

 Литература 

 Дюра Латяк: Йовґен Медєши, просвитни роботнїк, ґлумец и режисер–аматер - 50 роки Драмского меморияла Петра Ризнича Дядї, Завод за културу войводянских Руснацох, НВУ Руске слово и Дом култури Руски Керестур, Нови Сад, 2018, бок 163-165.

 Иван Пап: Учительска фамелия Медєши зоз Руского Керестура, Studia Ruthenica, Дружтво за руски язик, литературу и културу, ч.3, 1992-1993. б. 345-346.
 Тамаш, др Юлиян, „Просвитни роботнїки 1944-1991. рокуˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 413.
 Medieshi, Iovgen. See Diadia Rusyn National Theater, P. R. Magocsi  and Ivan Pop: Encyclopedia of Rusyn History and Culture, University of Toronto, 2005, ISBN 0-8020-3556-3, p.  328.

Катеґория:Руснаци у Сербиї
Катеґория:Керестурци
Катеґория:Одликовани
Катеґория:Учителє
Катеґория:Режисере
Катеґория:Фодбалере
Катеґория:11. фебруар
Катеґория:Народзени 1923
Катеґория:29. новембер
Катеґория:Умарли 2008